CELEX: 31991R1240
Language: el
Date: 1991-05-13 00:00:00
Title: Κανονισμός (ΕΟΚ) αριθ. 1240/91 της Επιτροπής της 13ης Μαΐου 1991 που τροποποιεί τον κανονισμό (ΕΟΚ) αριθ. 809/91 σχετικά με ένα μέτρο διασφάλισης που εφαρμόζεται στις εισαγωγές προσωρινά διατηρημένων καλλιεργούμενων μανιταριών

Avis juridique important

|

31991R1240

Κανονισμός (ΕΟΚ) αριθ. 1240/91 της Επιτροπής της 13ης Μαΐου 1991 που τροποποιεί τον κανονισμό (ΕΟΚ) αριθ. 809/91 σχετικά με ένα μέτρο διασφάλισης που εφαρμόζεται στις εισαγωγές προσωρινά διατηρημένων καλλιεργούμενων μανιταριών  

Επίσημη Εφημερίδα αριθ. L 119 της 14/05/1991 σ. 0018 - 0018

ΚΑΝΟΝΙΣΜΟΣ ( ΕΟΚ ) αριθ . 1240/91 ΤΗΣ ΕΠΙΤΡΟΠΗΣ  της 13ης Μαΐου 1991  που τροποποιεί τον κανονισμό ( ΕΟΚ ) αριθ . 809/91 σχετικά με ένα μέτρο διασφάλισης που εφαρμόζεται στις εισαγωγές προσωρινά διατηρημένων καλλιεργούμενων μανιταριώνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 426/86 του Συμβουλίου της 24ης Φεβρουαρίου 1986 για την κοινή οργάνωση της αγοράς στον τομέα των μεταποιημένων προϊόντων με βάση τα οπωροκηπευτικά ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 2201/90 ( 2 ), και  ιδίως το άρθρο 18 παράγραφος 2,  Εκτιμώντας :  ότι ο κανονισμός ( ΕΟΚ ) αριθ . 809 /91 της Επιτροπής ( 3 ) περιόρισε, για την περίοδο από 1ης Απριλίου έως 31 Ιουλίου 1991, την έκδοση των πιστοποιητικών εισαγωγής σε μια καθορισμένη ποσότητα - ότι, σύμφωνα με τις διατάξεις του άρθρου 5 του ίδιου κανονισμού,  τα εν λόγω πιστοποιητικά εκδίδονται στις 8 Απριλίου 1991 με κανονική ισχύ τριών μηνών που λήγει στις 7 Ιουλίου 1991 -  ότι η κατάσταση αυτή μπορεί να έχει αρνητική επίπτωση στην μεταποιητική βιομηχανία που χρησιμοποιεί αυτά τα μανιτάρια, επειδή τα προϊόντα αυτά μπορούν να αποθεματοποιηθούν μόνο για πάρα πολύ περιορισμένη περίοδο - ότι η συνέπεια αυτή είναι έξω από τα  πλαίσια του στόχου του μέτρου διαφύλαξης - ότι πρέπει, συνεπώς, να προβλεφθεί μια διάρκεια ισχύος των πιστοποιητικών εισαγωγής που να καλύπτει ολόκληρη την περίοδο των τεσσάρων μηνών που προβλέπει ο κανονισμός ( ΕΟΚ ) αριθ . 809/91,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Στο άρθρο 5 του κανονισμού ( ΕΟΚ ) αριθ . 809/91 προστίθεται η ακόλουθη φράση :  "Αυτά τα πιστοποιητικά εισαγωγής ισχύουν μέχρι τις 31 Ιουλίου 1991".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 13 Μαΐου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 49 της 27 . 2 . 1986, σ . 1 . ( 2 ) ΕΕ αριθ . L 201 της 31 . 7 . 1990, σ . 1 . ( 3 ) ΕΕ αριθ . L 82 της 28 . 3 . 1991, σ . 47 .